Gw mau tau Karir dari Okan Cornelius. Jelasin dalam bahasa jawa

Nalika cilik Okan akèh urip ing manca nagara. Okan lair ing Jerman lan nerusaké sekolah wiwit SD tekan pakuliahan ing Kanada. Okan uga kuliyah manèh ing jurusan administrasi bisnis ing Malaysia. Sawisé mbalik ing Indonésia, Okan mèlu kursus ing OQ Modelling. Saka kursus iki Okan miwiti kariré. Sawisé suwé dadi modhél Okan uga ditawani akting. Okan iku anak pambarep saka sadulur kang cacahé papat.

Sinetron kang sepisanan dibintangi Okan judhulé "Tunjuk Satu Bintang". Sawisé sukses main ing sinétron kang sepisanan Okan banjur ditawani main ing sinétron-sinétron liyané kaya ta sinétron kang judhulé "Dari Temen Jadi Demen", "Cowok-cowok Keren", "Tiba Tiba Jatuh Cinta", "Kawin Muda". Ing sinétron Kawin Muda iki, Okan main bareng karo Agnes Monica. Saliyané iku, Okan uga main ing sinétron "I Love You Boss" bareng karo Daniel Mananta. Okan uga éntuk kasempatan kanggo main ing filem layar lebar kang judhulé "Untukmu" bareng karo artis Asty Ananta lan "Fantasia".